section_heading: Opis
paragraph_text: Kuća se nalazi na predjelu Podloža i graniči s velikim sklopom Ivanić-Fazanić. Središnji je dio ladanjsko-gospodarskog sklopa koji se sastoji od dvije kuće spojene u L-tlocrt, velikog ograđenog dvorišta i perivoja koji se pruža južno od kuće. Posebnost ovog sklopa je šetnica koja se pruža po ogradnom zidu dvorišta, oslonjena na kamene konzole i iz koje se pružva izvrstan pogled. Posebnost je također arhitektonska dekoracija iz druge polovine 16. stoljeća koje je prisutna samo na ovom sklopu.